Αναβλήθηκε η αναγόρευση του προέδρου της Ρωσίας Βλαντιμίρ Πούτιν σε επίτιμο διδάκτορα από το Τμήμα Ιστορίας Αρχαιολογίας και Διαχείρισης Πολιτισμικών Αγαθών του Πανεπιστημίου Πελοποννήσου που έχει έδρα στην Καλαμάτα., σύμφωνα με σχετική ανακοίνωση της Κοσμητείας της Σχολής Ανθρωπιστικών Επιστημών και Πολιτισμικών Σπουδών.

Σύμφωνα με ασφαλείς πληροφορίες της «Κ» η ηγεσία του Ιδρύματος πρότεινε προς την Κοσμητεία της Σχολής Ανθρωπιστικών Επιστημών και Πολιτισμικών Σπουδών και το τμήμα Ιστορίας, Αρχαιολογίας και Διαχείρισης Πολιτισμικών Αγαθών να αναβληθεί η τελετή εξαιτίας της αδυναμίας προσέλευσης του προέδρου της Ρωσίας.

Για το θέμα που παρουσίασε χθες η «Κ» έχουν προκληθεί ποικίλες αντιδράσεις τόσο στην πανεπιστημιακή κοινότητα όσο και στην κοινή γνώμη.

Η τελετή επρόκειτο να πραγματοποιηθεί την προσεχή Πέμπτη 22 Φεβρουαρίου.